CTW เฮดังๆ! Q2/59 พลิกมีกำไรอยู่ที่ 186.28 ลบ.
CTW เฮดังๆ! Q2/59 พลิกมีกำไรอยู่ที่ 186.28 ลบ. จากปีก่อนขาดทุนอยู่ที่ 44.11 ลบ. หลังขายที่ดินที่ไม่ใช้-ค่าใช้จ่ายลดลง ขณะที่งวด 6 เดือนมีกำไรอยู่ที่ 177.78 ลบ. จากปีก่อนขาดทุนอยู่ที่ 37.08 ลบ.
11 ส.ค. 2559

บริษัท จรุงไทยไวร์แอนด์เคเบิ้ล จำกัด (มหาชน) หรือ CTW รายงานผลการดำเนินงานไตรมาส 2/59 (รวมบริษัทย่อย) สิ้นสุดวันที่ 30 มิ.ย.59 มีกำไรสุทธิ 186.28 ล้านบาท หรือมีกำไรสุทธิ 0.47 บาทต่อหุ้น เทียบกับช่วงเดียวกันของปีก่อนที่มีผลขาดทุนสุทธิ 44.11 ล้านบาท หรือขาดทุนสุทธิ 0.11 บาทต่อหุ้น
ทั้งนี้ผลการดำเนินงานในไตรมาสดังกล่าวพลิกมีกำไรเนื่องจากบริษัทมีกำไรจากการขายที่ดินที่ไม่ใช้ รวมถึงค่าใช้จ่ายลดลง
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 177.78 ล้านบาท หรือ 0.45 บาทต่อหุ้น จากช่วงเดียวกันของปีก่อนที่มีผลขาดทุนสุทธิ 37.08 ล้านบาท หรือ 0.09 บาทต่อหุ้น